પાંચ મહિનાથી વધુ સમય સુધી ચાર્જમાં રહેલી મહેસાણા પ્રાંત કચેરીમાં અસંખ્ય કેસનો ભરાવો થઈ જતાં અરજદારો પણ મુશ્કેલીમાં મૂકાયા હતા. જો કે, નવા હાજર થયેલા પ્રાંત અધિકારીએ ચાર્જ સંભાળતાં જ વર્ષોથી પેન્ડીંગ કેસનો નિકાલ કરવા માટે આયોજનબદ્ધ પ્રક્રિયા શરૂ કરતાં અરજદારોએ હાંશકારો અનુભવ્યો છે. મહેસાણાના પ્રાંત અધિકારી બી.એન.પટેલની બદલી થયા બાદ સાડા પાંચેક મહિના સુધી આ કચેરી અન્ય અધિકારીઓના ચાર્જથી જ ચાલતી હતી. ચાર્જમાં આવતા અધિકારીઓ કોઈ કારણોસર RTS સહિતના વિવિધ કેસ ન ચલાવતા હોઈ અરજદારો અટવાઈ રહ્યા હતા.